**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 01 /11/2024**

 **Αριθ. Πρωτ. 22131**

**ΑΠΟΣΠΑΣΜΑ**

# Από το πρακτικό της αριθμ. 37ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **391**

**Τροποποίηση (7η) της Συμφωνίας για την υλοποίηση Εργου μεταξύ του Διεθνούς Οργανισμού Μετανάστευσης και του Δήμου Λεβαδέων στο πλαίσιο του « HELIOS – ΥΠΟΣΤΗΡΙΞΗ ΕΝΤΑΞΗΣ ΣΤΗΝ ΕΛΛΑΔΑ ΔΙΚΑΙΟΥΧΩΝ ΔΙΕΘΝΟΥΣ ΠΡΟΣΤΑΣΙΑΣ ΚΑΙ ΠΡΟΣΩΡΙΝΗΣ ΠΡΟΣΤΑΣΙΑΣ » ,ως προς τον Εταίρο Υλοποίησης , μετά την αυτοδίκαιη λύση της Κ.Ε.ΔΗ.Λ ( άρθρο 29 του ν. 5056/2023 ) .**

Στη Λιβαδειά σήμερα 30η Οκτωβρίου 2024 ημέρα Τετάρτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 21643/25-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 7 (επτά) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Τουμαράς Βασίλειος

 3. Αγνιάδης Παναγιώτης

 4. Καλλιαντάσης Χρήστος

 5. Τόλιας Δημήτριος (αν/κό μέλος κ. Παπαβασιλείου Αικατερίνης)

 6. Μίχας Δημήτριος (αποχώρησε στη διάρκεια του 1ου Θ.Η.Δ.)

 7.Ταγκαλέγκας Ιωάννης (αποχώρησε στη διάρκεια του 1ου Θ.Η.Δ.)

 Ο Πρόεδρος της Δημοτικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών το υπ΄ αριθμ. πρωτ. 21642/25-10-2024 έγγραφο της Δ/νσης Διοικητικών Υπηρεσιών του Δήμου Λεβαδέων στο οποίο αναφέρονται:

*Σύντομο Ιστορικό*

*-Με την αριθμ. 13/2019 απόφαση του Διοικητικού Συμβουλίου της ΚΕΔΗΛ εγκρίθηκε η συμμετοχή και η υποβολή πρότασης της Κοινωφελούς Επιχείρησης Δήμου Λεβαδέων Κ.Ε.ΔΗ.Λ, ως επικεφαλής εταίρος , στο διαγωνισμό του Διεθνούς Οργανισμού Μετανάστευσης (Δ.Ο.Μ ) για την υλοποίηση του έργου « Υπηρεσίες για τη παροχή μαθημάτων ένταξης σε δικαιούχους διεθνούς προστασίας »*

*-Με την αριθμ. 14/2019 απόφαση του Δ.Σ της Κ.Ε.ΔΗ.Λ εγκρίθηκε η σύναψη συμφωνίας- συνεργασίας μεταξύ της Κ.Ε.ΔΗ.Λ και της Αστικής Εταιρείας μη κερδοσκοπικού χαρακτήρα με την επωνυμία « Κέντρο Επαγγελμαιτκής Κατάρτισης «ΠΑΙΔΕΙΑ » για την υλοποίηση του έργου « Υπηρεσίες για την παροχή μαθημάτων ένταξης σε δικαιούχους διεθνούς προστασίας » εγκρίθηκαν οι όροι του Συμφωνητικού Συνεργασίας μεταξύ των εταίρων Κ.Ε.ΔΗ.Λ και Κ.Ε.Κ ΠΑΙΔΕΙΑ και συνήφθη το από 29/3/2029 Συμφωνητικό Συνεργασίας μεταξύ των εταίρων της Κ.Ε.ΔΗ.Λ και Κ.Ε.Κ ΠΑΙΔΕΙΑ .*

 *-Με την αριθμ. 30/8.10.2019 απόφαση του Δ.Σ η Κ.Ε.ΔΗ.Λ αποδέχθηκε την έγκριση από τον Διεθνή Οργανισμό Μετανάστευσης (Δ.Ο.Μ ) της πρότασης της για την υλοποίηση του Προγράμματος RFP 5188/ « Υπηρεσίες για τη παροχή μαθημάτων ένταξης σε δικαιούχους διεθνούς προστασίας στη Λιβαδειά » που υποβλήθηκε στις 26 Φεβρουαρίου 2019 και την ανάθεση του έργου με ποσό επιχορήγησης για όλη τη διάρκεια υλοποίησης του , ύψους 347.720,00 ευρώ .*

*-Με την αριθμ. 60/ 1039/24.12.2019 ( ΑΔΑ ΩΜΔΚΟΞΨ5-ΝΔΖ) απόφαση του Δ.Σ της Κ.Ε.Δ.Η.Λ , εγκρίθηκε στο σύνολό της η Συμφωνία ( αρριθμ. GR/00183/IMPL JK) περιλαμβανομένων και των Παραρτημάτων αυτής , μεταξύ των Κ.Ε.ΔΗ.Λ –Κ.Ε.Κ ΠΑΙΔΕΙΑ και του Διεθνούς Οργανισμού Μετανάστευσης (Δ.Ο.Μ ) για την υλοποίηση του Εργου «« Υπηρεσίες για τη παροχή μαθημάτων ένταξης σε δικαιούχους διεθνούς προστασίας στη Λιβαδειά »*

*- Με την αριθμ. 61/30.12.2021 ( ΑΔΑ Ω52ΑΟΞΨ5-4ΟΣ ) Απόφαση του Δ.Σ της Κ.Ε.ΔΗ.Λ , εγκρίθηκε η συνέχιση υλοποίησης και μετάβασης του ενταξιακού προγράμματος «HELIOS» με χρηματοδότηση από έκτακτα Ευρωπαϊκά Κονδύλια , στο Πρόγραμμα « HELIOS-Bridge ( HELIOS –γέφυρα ) –Ελληνική Υποστήριξη Ενταξης για Δικαιούχους Διεθνούς Προστασίας » με χρηματοδότηση από το Υπουργείο Μετανάστευσης και Ασύλου και στη συνέχεια συνήφθη στις 11-03-2022 Συμφωνία για την υλοποίηση του Εργου στο πλαίσιο του HELIOS – Υποστήριξη Ενταξης στην Ελλάδα Δικαιούχων Διεθνούς Προστασίας και Προσωρινής Προστασίας » , όπως τροποποιήθηκε στις 31/8/2022 (1η ) 13/10/2022 (2η) , 08/11/2022 (3η) , 10/3/2023 (4η) , 07/08/2023 ( 5η ) και 27/12/2023 ( 6η) .*

*Με την αριθμ. 488/3.1.2024 Απόφαση του Γραμματέα της Αποκεντρωμένης Διοίκησης Θεσσαλίας – Στ. Ελλάδας , η οποία δημοσιεύτηκε στο ΦΕΚ 82/τ.Β/ 09.01.2024 , διαπιστώθηκε η αυτοδίκαιη λύση της Κοινωφελούς Επιχείρησης του Δήμου Λεβαδέων ( Κ.Ε.ΔΗ.Λ ) την 31η /12/2023 , σε εφαρμογή των διατάξεων του άρθρου 29 του Ν. 5056/2023 .*

*Σύμφωνα με τις διατάξεις του άρθρου 29 του Ν. 5056/2023 :*

***«1.****Οι δημοτικές κοινωφελείς επιχειρήσεις της περ. α’ της παρ. 1 του άρθρου 252 του Κώδικα Δήμων και Κοινοτήτων [ν. 3463/2006 (Α’ 114)] και της παρ. 1 του άρθρου 156 του ν. 4600/2019 (Α’ 43) λύονται αυτοδικαίως την 31η.12.2023, κατά παρέκκλιση των διατάξεων περί λύσης ή και εκκαθάρισης, και οι αρμοδιότητές τους ασκούνται από την 1η.1.2024 από τον οικείο δήμο. Με πράξη του Γραμματέα της οικείας αποκεντρωμένης διοίκησης που δημοσιεύεται στην Εφημερίδα της Κυβερνήσεως εντός ενός (1) μηνός από την ως άνω ημερομηνία διαπιστώνεται η λύση τους»*

***3.****α. Από τη λύση της κοινωφελούς επιχείρησης τα κινητά και ακίνητα περιουσιακά της στοιχεία περιέρχονται αυτοδικαίως στον δήμο που τη συνέστησε, ο οποίος υπεισέρχεται ως καθολικός διάδοχος σε όλα τα εμπράγματα και ενοχικά δικαιώματα και τις υποχρεώσεις αυτής………*

***4.****Οι αρμοδιότητες των κοινωφελών επιχειρήσεων που λύονται, η ανάληψη ή η συνέχιση τυχόν εκτελούμενων χρηματοδοτούμενων ή συγχρηματοδοτούμενων προγραμμάτων ή έργων ή υπηρεσιών από εθνικούς ή ευρωπαϊκούς πόρους ή διεθνείς οργανισμούς συνεχίζουν να υλοποιούνται από τον δήμο ή κατά την παρ. 6 του άρθρου 100 του ν. 3852/2010 (Α’ 87), υπό καθεστώς καθολικής διαδοχής ως προς τα δικαιώματα και τις υποχρεώσεις που έχουν αναληφθεί. Στις υποχρεώσεις και στα δικαιώματα αυτά συμπεριλαμβάνονται και όσα απορρέουν από συμβάσεις έργου μέχρι τη λήξη τους. Οι συμβάσεις ορισμένου χρόνου του προσωπικού που απασχολείται στο πλαίσιο των προγραμμάτων αυτών, ανανεώνονται από τον καθολικό διάδοχο, σύμφωνα με την παρ. 2 του άρθρου 38 του ν. 4765/2021 (Α’ 28). Οι συμβάσεις έργου στο πλαίσιο χρηματοδοτούμενων προγραμμάτων ως ανωτέρω διέπονται από το άρθρο 30 του ν. 4314/2014. Εγκρίσεις που έχουν χορηγηθεί στις λυόμενες κοινωφελείς επιχειρήσεις κατά τις κείμενες διατάξεις για την πρόσληψη προσωπικού με σχέση εργασίας Ιδιωτικού Δικαίου Ορισμένου Χρόνου ή τη σύναψη συμβάσεων μίσθωσης έργου υλοποιούνται από τον οικείο δήμο»*

*Το φυσικό αντικείμενο του Εργου ολοκληρώθηκε στις 31/12/2023 , και παραμένει η μεταφορά της τελευταίας δόσης του ΔΟΜ σε τραπεζικό λογαριασμό που θα υποδείξει ο Δήμος Λεβαδέων προκειμένου να ολοκληρωθούν οι εκκρεμείς πληρωμές και το οικονομικό αντικείμενο του Εργου .*

*Ο Διεθνής Οργανισμός Μετανάστευσης απέστειλε στο Δήμο Λεβαδέων το συνημμένο σχέδιο της Τροποποίησης (7η) της Συμφωνίας για την Υλοποίηση Εργου μεταξύ του Διεθνούς Οργανισμού Μετανάστευσης και του Δήμου Λεβαδέων στο πλαίσιο του « HELIOS – ΥΠΟΣΤΗΡΙΞΗ ΕΝΤΑΞΗΣ ΣΤΗΝ ΕΛΛΑΔΑ ΔΙΚΑΙΟΥΧΩΝ ΔΙΕΘΝΟΥΣ ΠΡΟΣΤΑΣΙΑΣ ΚΑΙ ΠΡΟΣΩΡΙΝΗΣ ΠΡΟΣΤΑΣΙΑΣ « , όπου ειδικότερα ορίζεται ως Εταίρος Υλοποίησης του Εργου ο Δήμος Λεβαδέων , σύμφωνα με τις διατάξεις του άρθρου 29 του Ν. 5056/2023 , ορίζεται ο τραπεζικός λογαριασμός του Δήμου στον οποίο θα μεταφερθεί η τελευταία δόση από τον ΔΟΜ και ορίζεται ο εκπρόσωπος του Δήμου Λεβαδέων για την επικοινωνία με τον ΔΟΜ και την παροχή και παραλαβή των γραπτών ειδοποιήσεων .*

*Κατόπιν των ανωτέρω προτείνεται :*

*A) Η έγκριση των όρων του συνημμένου Σχεδίου της Τροποποίησης (7η) της Συμφωνίας για την υλοποίηση του Εργου μεταξύ του Διεθνούς Οργανισμού Μετανάστευσης και του Δήμου Λεβαδέων στο πλαίσιο του « HELIOS – ΥΠΟΣΤΗΡΙΞΗ ΕΝΤΑΞΗΣ ΣΤΗΝ ΕΛΛΑΔΑ ΔΙΚΑΙΟΥΧΩΝ ΔΙΕΘΝΟΥΣ ΠΡΟΣΤΑΣΙΑΣ ΚΑΙ ΠΡΟΣΩΡΙΝΗΣ ΠΡΟΣΤΑΣΙΑΣ »*

*Β)Η καταβολή /πληρωμή της τελευταίας δόσης από το ΔΟΜ με τραπεζικό έμβασμα θα γίνει στον τραπεζικό λογαριασμό που διατηρεί ο Δήμος Λεβαδέων στην Τράπεζα Αττικής ( Eλευθερίου Βενιζέλου 43 Α – Χαλκίδα ) με αριθμό: 84399701 /IBAN : GR3201608690000000084399701.*

*Γ) Κάθε ειδοποίηση σύμφωνα με την Συμφωνία , θα παρέχεται και θα παραλαμβάνεται για λογαριασμό του Δήμου Λεβαδέων από τον :*

*Χρήστο Καλλιαντάση , Αντιδήμαρχο Οικονομικών Δήμου Λεβαδέων , Email: kalliantasis.christos@gmail.com*

*Δ) Εξουσιοδοτεί τον Δήμαρχο Λεβαδέων για την υπογραφή της παρούσας Συμφωνίας* .

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Τις αριθμ. 13/2019 , 30/2019 , 60/2019 & 61/2019 αποφάσεις του Διοικητικού Συμβουλίου της ΚΕΔΗΛ

- Την αριθμ. 488/3.1.2024 Απόφαση του Γραμματέα της Αποκεντρωμένης Διοίκησης Θεσσαλίας – Στ. Ελλάδας ( ΦΕΚ 82/τ.Β/ 09.01.2024)

- Τις διατάξεις του άρθρου 29 του Ν. 5056/2023

- Το με αριθ. πρωτ. 21642/25-10-2024 έγγραφο της Δ/νσης Διοικητικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 A) Εγκρίνει τους όρους του συνημμένου Σχεδίου της Τροποποίησης (7η) της Συμφωνίας για την υλοποίηση του ΄ Εργου μεταξύ του Διεθνούς Οργανισμού Μετανάστευσης και του Δήμου Λεβαδέων στο πλαίσιο του « HELIOS – ΥΠΟΣΤΗΡΙΞΗ ΕΝΤΑΞΗΣ ΣΤΗΝ ΕΛΛΑΔΑ ΔΙΚΑΙΟΥΧΩΝ ΔΙΕΘΝΟΥΣ ΠΡΟΣΤΑΣΙΑΣ ΚΑΙ ΠΡΟΣΩΡΙΝΗΣ ΠΡΟΣΤΑΣΙΑΣ » ως κατωτέρω:

**7η τροποποίηση της**

 **Συμφωνίας για την Υλοποίηση Έργου**

**μεταξύ του**

**Διεθνούς Οργανισμού Μετανάστευσης**

**και**

**του Δήμου Λεβαδέων**

**στο πλαίσιο του**

**«HELIOS –ΥΠΟΣΤΗΡΙΞΗ ΕΝΤΑΞΗΣ ΣΤΗΝ ΕΛΛΑΔΑ ΔΙΚΑΙΟΥΧΩΝ ΔΙΕΘΝΟΥΣ ΠΡΟΣΤΑΣΙΑΣ ΚΑΙ ΠΡΟΣΩΡΙΝΗΣ ΠΡΟΣΤΑΣΙΑΣ»**

Προοίμιο

 **Ο Διεθνής Οργανισμός Μετανάστευσης** («**ΔΟΜ»),** συνδεδεμένος οργανισμός των Ηνωμένων Εθνών, και  **η Κοινοπραξία «Κοινωφελής Επιχείρηση Δήμου Λεβαδέων («Κ.Ε.Δ.Η.Λ») – Κ.Ε.Κ. Παιδεία Αστική Εταιρεία»** («**Εταίρος Υλοποίησης**») συνήψαν Συμφωνία για την Υλοποίηση Έργου στο πλαίσιο του «HELIOS –Υποστήριξη Ένταξης στην Ελλάδα Δικαιούχων Διεθνούς Προστασίας και Προσωρινής Προστασίας» στις 11 Μαρτίου 2022, όπως τροποποιήθηκε στις 31 Αυγούστου 2022, 13 Οκτωβρίου 2022, 8 Νοεμβρίου 2022, 10 Μαρτίου 2023, 7 Αυγούστου 2023 και 27 Δεκεμβρίου 2023 (εφεξής η «**Συμφωνία**»).

Αναγνωρίζεται ότι στις 31 Δεκεμβρίου 2023  **η Κοινοπραξία «Κοινωφελής Επιχείρηση Δήμου Λεβαδέων («Κ.Ε.Δ.Η.Λ») – Κ.Ε.Κ. Παιδεία Αστική Εταιρεία** έπαψε να υφίσταται δυνάμει του Ν. 5056/2023 και έκτοτε ο **Δήμος Λεβαδέων** ασκεί τις αρμοδιότητες της πρώτης, κατά τα οριζόμενα στο άρθρο 29 παράγραφος 1 του Ν. 5056/2023: «*Οι δημοτικές κοινωφελείς επιχειρήσεις της περ. α’ της παρ. 1 του άρθρου 252 του Κώδικα Δήμων και Κοινοτήτων [ν. 3463/2006 (Α’ 114)] και της παρ. 1 του άρθρου 156 του ν. 4600/2019 (Α’ 43) λύονται αυτοδικαίως την 31η.12.2023, κατά παρέκκλιση των διατάξεων περί λύσης ή και εκκαθάρισης, και οι αρμοδιότητές τους ασκούνται από την 1η.1.2024 από τον οικείο δήμο.*».

Σύμφωνα με τα ανωτέρω, τα Μέρη επιδιώκουν τώρα να τροποποιήσουν και να επικαιροποιήσουν τη Συμφωνία ως εξής:

1. Το προοίμιο της Συμφωνίας επικαιροποιείται ως ακολούθως:

«Η παρούσα Συμφωνία συνάπτεται μεταξύ του **Διεθνούς Οργανισμού Μετανάστευσης**, συνδεδεμένου οργανισμού των Ηνωμένων Εθνών, ενεργώντας μέσω του Γραφείου του στην Ελλάδα, επί της οδού Δωδεκανήσου 6, 17456, Άλιμος Αττικής, εκπροσωπούμενου από την Sanja CELEBIC LUKOVAC, Επικεφαλής Αποστολής, εφεξής «**ΔΟΜ»,** και του **Δήμου Λεβαδέων**, επί της Πλατείας Λάμπρου Κατσώνη, 32131, Λιβαδειά, εκπροσωπούμενου από τον Δήμαρχο Λεβαδέων Δημήτριο ΚΑΡΑΜΑΝΗ, εφεξής «**Εταίρος Υλοποίησης**». Ο ΔΟΜ και ο Εταίρος Υλοποίησης αναφέρονται επίσης ατομικά ως «**Μέρος»** και συλλογικά ως «**Μέρη**».

1. Το άρθρο 5 της Συμφωνίας διαγράφεται και αντικαθίσταται ως ακολούθως:

**«5. Αρμοδιότητες Δήμου Λεβαδέων**

Ο Εταίρος Υλοποίησης αναλαμβάνει να υλοποιήσει τις ακόλουθες δραστηριότητες:

Ο Εταίρος Υλοποίησης αναλαμβάνει να υλοποιήσει τις δραστηριότητες που απαιτούνται βάσει της παρούσας Συμφωνίας σε συμμόρφωση με τις προδιαγραφές της παρούσας Συμφωνίας και του Παραρτήματος Γ.»

1. Το άρθρο 6 παράγραφος 6 της Συμφωνίας διαγράφεται και αντικαθίσταται ως ακολούθως:

"**6.6** Η πληρωμή γίνεται σε ευρώ με τραπεζικό έμβασμα στον ακόλουθο τραπεζικό λογαριασμό του Δήμου Λεβαδέων:

Δικαιούχος τράπεζα: ...........................

Διεύθυνση τράπεζας: ...........................

Όνομα λογαριασμού: ...........................

Αριθμός λογαριασμού. / IBAN: ......................"

Το υπόλοιπο του άρθρου 6 δεν αλλάζει.

1. Το άρθρο 15 της Συμφωνίας διαγράφεται και αντικαθίσταται ως ακολούθως:

"**15. Ειδοποιήσεις**

Κάθε ειδοποίηση που παρέχεται σύμφωνα με την παρούσα Συμφωνία θα παρέχεται επαρκώς εάν είναι γραπτή και παραλαμβάνεται από το άλλο μέρος στην ακόλουθη διεύθυνση:

**Διεθνής Οργανισμός Μετανάστευσης (ΔΟΜ)**

Υπόψη: Sanja Celebic Lukovac

Δωδεκανήσου 6, 17456, Άλιμος, Αττική

ΗΛΕΚΤΡΟΝΙΚΗ ΔΙΕΥΘΥΝΣΗ: iomathens@iom.int

**Δήμος Λεβαδέων**

Υπόψη:...........................

Πλατεία Λάμπρου Κατσώνη, 32131, Λιβαδειά

ΗΛΕΚΤΡΟΝΙΚΗ ΔΙΕΥΘΥΝΣΗ: .........................."

1. Ο «**Δήμος Λεβαδέων**» αντικαθιστά κάθε άλλη αναφορά στη Συμφωνία, στις Τροποποιήσεις και στα Παραρτήματα αυτής στην πρώην «**Κοινωφελής Επιχείρηση Δήμου Λεβαδέων («Κ.Ε.Δ.Η.Λ.») – Κ.Ε.Κ. Παιδεία Αστική Εταιρεία».**
2. Όλοι οι υπόλοιποι όροι και προϋποθέσεις της Συμφωνίας παραμένουν σε ισχύ.
3. Ουδέν εντός ή σε σχέση με την παρούσα Τροποποίηση ή τη Συμφωνία δύναται να θεωρηθεί ως παραίτηση, ρητή ή σιωπηρή, από οποιοδήποτε από τα προνόμια και τις ασυλίες του Διεθνούς Οργανισμού Μετανάστευσης.
4. Η παρούσα Τροποποίηση τίθεται σε ισχύ αναδρομικά από τις 31 Δεκεμβρίου 2023 κατά την ημερομηνία της τελευταίας υπογραφής των μερών.

Υπογράφεται εις διπλούν στα ελληνικά και αγγλικά, στις ημερομηνίες και στους τόπους που αναφέρονται παρακάτω.

|  |  |  |
| --- | --- | --- |
| *Στο όνομα και για λογαριασμό του* Διεθνούς Οργανισμού Μετανάστευσης |  | *Στο όνομα και για λογαριασμό του* Δήμου Λεβαδέων |
|  |  |  |
| Υπογραφή |  | Υπογραφή |
|  |  |  |
| Όνομα: |  | Όνομα: |
| Τίτλος: |  | Τίτλος: |
| Ημερομηνία:  |  | Ημερομηνία:  |
| Τόπος: |  | Τόπος: |

Β)Η καταβολή /πληρωμή της τελευταίας δόσης από το ΔΟΜ με τραπεζικό έμβασμα θα γίνει στον τραπεζικό λογαριασμό που διατηρεί ο Δήμος Λεβαδέων στην Τράπεζα Αττικής ( Eλευθερίου Βενιζέλου 43 Α – Χαλκίδα ) με αριθμό: 84399701 /IBAN : GR3201608690000000084399701.

Γ) Κάθε ειδοποίηση σύμφωνα με την Συμφωνία , θα παρέχεται και θα παραλαμβάνεται για λογαριασμό του Δήμου Λεβαδέων από τον :

Χρήστο Καλλιαντάση , Αντιδήμαρχο Οικονομικών Δήμου Λεβαδέων , Email: kalliantasis.christos@gmail.com

Δ)) Εξουσιοδοτεί τον Δήμαρχο Λεβαδέων κ. Καραμάνη Δημήτριο για την υπογραφή της παρούσας Συμφωνίας .

. **Η παρούσα απόφαση πήρε αριθμό 391/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΠΙΣΤΟ ΑΠΟΣΠΑΣΜΑ

 Λιβαδειά 01 -11-2024

 Ο ΠΡΟΕΔΡΟΣ

 **ΤΑ ΜΕΛΗ**

1. Τουμαράς Βασίλειος

2. Αγνιάδης Παναγιώτης

 3. Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

 4. Τόλιας Δημήτριος ΔΗΜΑΡΧΟΣ ΛΕΒΑΔΕΩΝ